Author: Petényi Mirkó

Számértékelés
36. félévfolyam, 6. szám, 2008. március 26.

Vezetőszerkesztő: Mécs Anna.
Tördelőszerkesztő:  Simó Zsófia.
Olvasószerkesztők: Ducs Anita, Újvári

Általános:
Sajnos e szerkesztésen sem kímélt minket az InDesign ördöge, szombat reggel az elsőkörök kinyomtatása után kicsivel leállt. Így Lede otthon fejezte be az újságot, és az olvszerkek sem tudtak teljes értékű munkát végezni. Ráadásul a 20 oldalas újságból 14-15-öt tettünk be ekkor, a többi a szünet miatt később készült el, azokat pedig én szekesztettem.

Tördelés: Simó Zsófia 36/36 +5
Ledének a leállás miatt nehezebb feladata volt, viszont kicsit kevesebb anyagot kellett betördelnie, mint egy sima Nyúz, és címlapot sem kellett csinálnia, így adódik a pontozás, valamint hibát se igazán találtam.

Olvasás:  Ducs Anita, Újvári Boglárka 20-20
Jól olvastak, nem volt gond, viszont a szombati napon csupán délelőtt kellett dolgozniuk az InDesign miatt, ezért a kevesebb pont.

3. oldal: FERtelenség és a jövő: Hamow Kamirán 18/20
Kicsit későn készült el a cikk, de az pozitív volt, hogy alcímekkel tagolta és körültekintően, nagyjából pártatlanul írta le a részleteket, jól használta a forrásokat. Viszont az utolsó bekezdés kicsit „rosszat tesz” ennek az objektivitásnak, de az összkép pozitív.

6-7. oldal: Horváth István Tamás : Himer Boglárka 19/20
Érdekes lett az interjú, a kérdések jók, egy kicsit az életrajzi dobozt hiányoltam.

9. oldal: Nemzeti Parkos Túra: Boldizsár Márton 10/12
Van egy-két közhelyes mondat, és kicsit hiányolom az egyediséget a cikkből, de egyébként jól, körültekintően ír a túráról.

12. oldal: Nedves Est: Hermann Gábor 6/8
Kicsit esetlen néha a megfogalmazás, és rövidre is sikeredett, de nem volt vele nagy gond.

14. oldal: BN beharangozó: Gans 11/12
A főcm és alcím kicsit béna, lehetett volna ötletesebb, de utána a cikk már jópofa, kevcsináló!

14. oldal: Kulturális Teaest: Weisz Dávid 10/12
Sajnos az egyik mondat félbe maradt, amikor Dávid pár dolgot módosított. Viszont maga a cikk jól visszaadja az este hangulatát, figyelmesen jegyzetetlt végig, és ez látszik a cikken is.  

16. oldal: Helyvektor: Cseke László 10/10
Lacitól a szokásos alapos, jó munka, örülök, hogy nagyon változatos helyeket keres fel.

16. oldal: Főzőcske: Bojtos Judit 6/6
Jó, abszoltú megvalósítható receptek.

17. oldal: Cooltér:  Simó Zsófia 12/12
Igazi tétékás kultúra, alapos, hozzáértő bemutatása a kiállításnak, Ledés szófordulatokkal, tetszett.

17. oldal: Négyeshatos: Weisz Dávid 6/8
Sajnos nekem az az érzésem volt, hogy végig várom a csattanót, de csak nem jön. Kissé nyögvenyelős az ötlet.

18. oldal: Mozizóna -- Horton: Pásztor Balázs 9/10
Balu tollából (billentyűzetéből) igazán mókás volt az „iszonyúan ari” megjegyzést olvasni.
Egyébként a kritika jó lett, habár kicsit csapongó.

18. oldal: Mozizóna – Paranoid Park: Pásztor Balázs 10/10
Ez a kritika jobban tetszett, alaposan körüljárja a filmet pro és kontra érvekkel.
	
19. oldal: Külszíni fejtés: Szalkay Csilla 10/10
Nem érkezett rá panasz.

Fotó:
Csörgics Matyi 25
Matyi az interjún, a Nedves Esten és a Kulturális Teaesten is jó képeket készített.